# Әлеуметтік жобалар байқауына

# қатысу үшін өтінімді толтыру жөніндегі нұсқаулық

2023 жылғы әлеуметтік жобалар байқауының тақырыбы: **«Құқық, денсаулық және коммуникация — қазіргі әлемнің тұрақты дамуына бағдар»**.

**Байқаудың мақсаты** құқықтық мәдениет, денсаулық үшін ортақ жауапкершілік, ақпараттық сауаттылық сияқты әлеуметтік маңызды мәселелерді шешуді ұсынатын үздік идеялар мен жобаларды анықтау және насихаттау.

**Байқаудың міндеттері:**

* Азаматтардың құқығын қорғау, СӨС профилактикасы, медициналық қызметтердің сапасы, цифрландыру және ақпараттық мәдениет саласындағы үздік үлгілердің тұсаукесері.
* ҮЕҰ-ның арнаулы топтармен жұмыс істеудегі тәжірибе алмасуы және үздік тәжірибені насихаттау үшін пікірталас алаңдарын ұйымдастыру.
* ҮЕҰ-ның кәсіби құзыреттерін жетілдіру.
* Қоғамдық тану және ҮЕҰ қызметіне назар аудару.
* Әлеуметтік жауапты бизнес өкілдерінің, сарапшылардың, билік өкілдерінің, қоғамдық ұйымдардың, БАҚ-тың жоба жетекшілерімен өзара іс-қимылының неғұрлым тиімді тетіктерін айқындау.
* Қоғамдық маңызы бар жобаларды іске асыруда ауыл азаматтарының санын көбейту үшін өңірлерде жұмыс істейтін коммерциялық емес ұйымдардың қызметін ынталандыру.
* Қазақстан аумағында үздік өңірлік тәжірибелер мен бастамаларды тарату және енгізуден кейінгі нәтижесін бақылау.

***Күтілетін нәтижелер:***

* Медициналық қызметтер сапасының, құқықтық және ақпараттық мәдениеттің мәселесіне қоғам назарын аудару;
* Халықтың осал топтарының сапалы әлеуметтік қызметтерге қолжетімділігін арттыру;
* Жергілікті қоғамдастықтардың құқықтық, цифрлық сауатсыздығын төмендету;
* Жергілікті ауылдық қауымдастықтарды институционалдық нығайту;
* ҮЕҰ қызметін насихаттау және жергілікті қоғамдастықтарды жобалау қызметіне тарту;
* Халықтың денсаулық үшін ортақ жауапкершілігін қалыптастыру.

Нақты міндеттерді шешу үшін жобаларды таңдау – Нұрсұлтан Назарбаев Қорынан қаржы алушы start up ізденушілеріне тиесілі.

Сауатты жазылған өтініміңізбен комиссия мүшелеріне жобаңызды таңдауға сендіруіңіз керек.

 Өтінімдерді дайындауға арналған ұсыныстарымызда біз парақтың қажетті санын және мазмұндаманың реттілігін көрсетеміз.

 Бұл нұсқаулықта жоба өтінімінің әрбір бөлімін бағалаудың критерийлері егжей-тегжейлі сипатталған.

 Ережелерді мұқият орындаңыз, әйтпесе өтінішіңіз ережеге қайшы келіп, қабылданбауы мүмкін.

**Байқауға кім өтінім бере алады?**

Әлеуметтік маңызы бар жобаны іске асыруда демеушілік/қайырымдылық көмек алу үшін байқауға өтінімді кез келген мемлекеттік емес коммерциялық емес ұйымдар, қоғамдық ұйымдар, этникалық қауымдастықтар, қоғамдық және жеке қорлар мен мекемелер, бірлестіктер, одақтар, мүдделер жөніндегі клубтар, қоғамдық кеңестер, Қазақстанның жастар бастамашыл топтары – резиденттері бере алады.

Байқауға саяси партиялар мен қозғалыстар, кәсіптік одақтар, діни бірлестіктер, мемлекеттік, бюджеттік мекемелер қатыстырылмайды.

**Қаржыландыру үшін өтінімдер қалай қаралады?**

Барлық өтінімнің әуелі талапқа сәйкестігі тексеріледі, содан кейін комиссия мүшелері мына критерийлер бойынша бағалайды:

- жобаның басым бағыттарға, байқау шарттарына сәйкестігі, жобаның пысықталу дәрежесі мен сапасына;

- әлеуметтік маңыздылығы мен өзектілігіне;

- жобаның нақты міндеттерінің шынайылығы, күтілетін нәтижелерге қол жеткізуіне;

- ұйымның әлеуметтік маңызды қызметінің тұрақтылығы, ұйымдастырушылық әлеуеті;

- әлеуетті серіктестердің, инвесторлардың болуы (не тарту мүмкіндігі);

- жобаның тұрақтылығы, жоба нәтижелерін пайдалану перспективалары;

- сұратылған қаражат көлемінің негізділігі.

**Байқауды өткізу мерзімі**

* I кезең (2023 жылғы 15 наурыздан 30 сәуірге дейін) - тиісті талапқа сай өтінімдер мен құжат қабылдау, бастапқы іріктеу.
* II кезең (2023 жылдың 1-12 мамыр аралығы) – жобаларды бағалау, Әлеуметтік идеялар мен жобалар жәрмеңкесіне қатысушыларды іріктеу (үздік 50 жоба).
* III кезең (2023 жылдың 18-19 мамыр аралығы) – Әлеуметтік идеялар мен жобалар жәрмеңкесінде үздік 50 жобаны қорғау. Жеңімпаздарды анықтау.

**Өтінім үлгі бойынша толтырылуы және жоба мен ұйым туралы барлық қажетті ақпаратты қамтуға тиіс.**

**Өтінімнің мазмұны**

1. Өтініш беруші туралы ақпарат немесе кіріспе – сіздің визит карточкаңыз. Онда біз үшін барлық қажетті ақпарат - өтініш беруші тұлға не ұйым туралы мәліметтер болуы керек.

Кіріспеде өтінім беруші ұйым, жоба авторының құзыреттілік деңгейі туралы мәліметтер болады. Міндетті түрде Т.А.Ә, атағы, лауазымы, мекенжайы, телефоны, электронды пошта мекенжайы (e-mail) көрсетіледі. Егер қосымша ақпарат қажет болса, біздің ұйым сол адаммен байланысқа шығады. Жетекші жобаның орындалуына және қаражатты тиімді пайдалануға байланысты жауап береді. Жетекші бір адам болуы керек.

Бұл бөлімде қазіргі уақытта қандай жобалар іске асырылып жатқанын, грант пен грант берушінің сомасын көрсету қажет. Ұйымыңыздың қазіргі жұмысымен бір мезетте жаңа жобаны жүзеге асырумен байланысты үздіксіз және тиісті қызметті қалай қамтамасыз етесіз?

**2. Жобаның атауы**

Жобаның атауы тартымды әрі қысқа болуы керек. Жалпылама болса да болады. Сонымен бірге, жобаны іске асыруға бағытталған тәжірибелік мәселе (міндет) барынша нақты көрсетілетіндей етіп атауды тұжырымдаңыз.

*Жобаның атауы ретінде бірнеше сөйлемді пайдаланған дұрыс емес.*

**3. Жоба ұсынылатын номинация**

Тек бір номинацияны белгілеңіз!

**4. Жобаның қысқаша сипаттамасы**

Бұл бөлімде байқаудың берілген тақырыбымен (номинациясымен) айқындалған жобаның идеясы ұсынылуға тиіс.

Онда өтінімнің мәні туралы нақты және қысқаша сипаттама бар. Жобаны кім орындайды, неге және кімге бұл жоба қажет, нәтиже не болады, жоба қалай орындалады деген сұрақтарға жауап беретін бірнеше ұсынысты қамтиды. Тиісті нәтижеге қол жеткізу және қойылған міндеттерді шешу үшін жүргізілуі қажет қызмет түрлері (іс-шаралар) көрсетіледі.

***Жобаның идеясы бірегейлігімен, жаңалығымен, өзектілігімен әрі күрделілігімен ерекшеленуі керек!***

**5. Жобаның мақсаты мен міндетінің қысқаша сипаттамасы**

Бұл бөлім жобаның нәтижесі қандай болатындығы туралы түсінік береді. Мақсат – жобаның не үшін жүзеге асырылатындығында. Тапсырмалар – жобаны орындау барысында қол жеткізуге қажетті нақты әсер. Міндеттер мен нәтижелер санмен есептеледі.

Осы бөлімнен жобаны орындау нәтижесінде не болатыны, қазіргі жағдайда қандай өзгерістер орын алатыны анық болуы керек.

Мысалы, егер жобаның мақсаты қатысушылардың кәсіби деңгейін арттыру болса, онда семинар, консультация, тағылымдама өткізу, әдістемелік әдебиеттерді тарату сынды әдістер болуы мүмкін.

Мақсат қолжетімді ғана емес, сонымен қатар межелі мерзімде және сіз болжаған шығындармен де сәйкес болуы керек. Сіздің ұсынысыңыз жай қиял емес екенін, оны шынымен жүзеге асыруға болатынын түсіну маңызды.

Жобаның міндеттерін алға қойылған мақсатты егжей-тегжейлі айтуға, ашуға және жоспарланған нәтижеге жету үшін орындалуы керек нақты істерді көрсетуге (тізімдеуге) ыңғайлы етіп тұжырымдаңыз.

**6. Мәселені қою**

Бөлім жобаны орындау қажеттілігінің неден туындағанын және қойылған мәселе өтінім берушінің мақсаты мен міндетінің байланысын сипаттайды.

Сіз қолға алған мәселе мүмкіндігінше нақты анықталуы керек.

«Мәселені қою» бөлімін бағалау критерийлері:

1. Неліктен жобаны орындау қажеттілігі туындағанын сипаттайды.

2. Жобаны жазуға авторға қандай жағдайлар түрткі болғаны.

3. Мәселе қаншалықты маңызды және маңызды болып көрінеді?

4. Өтінім берушінің мақсаты мен міндетіне қаншалықты байланысты?

5. Ақылға қонымды жұмыс ауқымы – бұл әлемдік мәселені шешуге әрекеттену емес пе?

6. Саладағы сілтемелер және негізгі әдебиеттер (1-5), сарапшылар кеңесі жайлы статистика

7. Өтінім берушінің өзіне емес, өтінім берушінің қажеттілігіне қызмет ету тұрғысынан тұжырымдалған.

8. Бөлімде дәлелсіз мәлімдеме болмайды.

9. Мүмкіндігінше оқуға қызықты әрі қысқа әдебиет, ғылыми және басқа да арнайы терминдер аз болуы.

**7. Жобаны іске асырудағы әлеуметтік әріптестік**

Жергілікті билік органдары, бизнес өкілдері, ҮЕҰ және жергілікті тұрғындар бұл жобаға қалай атсалысатынын көрсетіңіз.

Өтінімде тек сіздің жобаңыз бойынша серіктестерді тізімдеуге болады. Жобаның бюджетін әзірлеу кезінде барлық серіктестің нақты атауын, ресурстық салымдарының көлемін көрсетіңіз.

**8. Нысаналы топ, жобаны жүзеге асырудың аумағы**

Дәл осы бөлімде қайырымдылық көмек алушылардың санатын сипаттау қажет – жоба бойынша қызмет бағытталған және жобаны іске асыру нәтижесінде өмірі қандай да бір жолмен жақсаратын мақсатты топ.

Нысаналы топ мынадай шарттардан айқындалады:

- жоба кімге арналған;

- жоба қатысушыларға, ұйымдарға қандай пайда әкелуі керек;

Жобаның мақсатты аудиториясы анықталады:

- жас санаттары бойынша;

- әлеуметтік-демографиялық бағыт бойынша;

- білім беру сипаттамалары бойынша.

Жобаны жүзеге асырудан кім пайда табады? Бенефициар тобын, санын, жасын, сонымен қатар, ақпарат көзін көрсетіңіз. *Мысалы: ерекше мұқтаж балалар; 30 адам; жасы – 5-7 жас; №4 мектеп ауданында тұратындар; ақпаратты Астана қаласының әлеуметтік қорғау басқармасы берді.*

Мақсатты топтардың өкілдері жобаны іске асыруға қалай қатысады?

Жобаны іске асыру аумағын (облыс, аудан, елді мекен) көрсетіңіз.

**9. Күтілетін нәтижелер**

Күтілетін нәтижелердің сипаттамасына өте тыңғылықты әрі жауапкершілікпен қарау керек, себебі олар жоба тиімділігінің критерийлері болып табылады.

Нәтижелердің негізгі сипаттамалары:

- нәтижелердің жобаның мақсатына, міндеттеріне сәйкестігі;

- өлшемділік (сандық және сапалық көрсеткіштер);

- шынайылық;

-орындалушылық/қолжеткізушілік;

- жобаны іске асыру нақты әлеуметтік мәселені шешуге қалай ықпал етеді.

Жобаны іске асыру қорытындысы бойынша қандай маңызды сандық және сапалық нәтижелер болатынын қысқаша сипаттаңыз (1/2 бет жеткілікті).

**10. Жобаны іске асырудың тиімділігін бағалау критерийлері**

Бұл бөлімде жобаның мақсатқа жеткенін, жобаны орындау үдерісін қалай бақылайтыныңызды, атқарылған жұмыс пен жұмсалған қаржы туралы қандай үлгіде есеп беретініңізді, соңында қалай бағалау керектігі анық болуы қажет.

Бағалау жоспары жақсы әзірленіп, оның құралдары сипатталуы керек. Бағалау критерийлері нәтижеге сәйкес келіп, сандық және сапалық көрсеткіштер (салыстыру үшін бастапқы деректер) сенімді әрі дәлелді болғаны жөн.

**11. Жобаның тұрақтылығы**

Бөлімнің мазмұны сіздің жобаңызды ұзақ уақыт бойы қаржылық тұрғыдан тұрақты ететін нәрсені түсіндіреді.

Өтінім беруші қандай ресурстардың есебінен осы жобаның жетістіктерін сақтауды, кеңейтуді көздейді, қаржы жұмсалған соң грант берушіні бастаманы қолдауға ресурстың табылатына көзін жеткізеді.

Бөлім жоба бойынша гранттың қолданылу мерзімі аяқталғаннан кейін де жалғасады деп сендіру үшін қажет.

Сіздің жобаңызда басқа аймақтарда оңай қайталанатын нақты стратегиялар бар ма?

**12. Жоба бюджеті**

Бөлім жоспарланған іс-шараларды өткізуге қажетті барлық ресурсты қамтып, мына сұрақтарға жауап береді: грант берушіден қанша ақша талап етіледі, жобаны орындау үшін қажетті барлық басқа ресурстар қайдан алынады және қайда жұмсалады. Жоба бюджетінің негізгі қасиеттері:

* Негізділігі
* Қисындылық – жоспарланған іс-шаралармен және басқа әрекеттермен өзара байланысы
* Жоба ауқымына сәйкестігі
* Орындаушының тәжірибесіне сәйкестігі
* Шығындардың тиімділігі *(шығын жоспарланған нәтижелерді алуға, әлеуметтік ықпал етуге мүмкіндік беретін қатаң мақсатты сипатта болуы керек).*

*Өтінімнің 12-тармағына жобаның жалпы сомасын көрсетіңіз және кесте түрінде жобаның бюджеті туралы ақпарат беріңіз: №1 қосымша (төменде)*

Өтінімге ұйым басшысы қол қойып, мөрмен расталу керек (заңды тұлғалар үшін). Өтінімнің жалпы көлемі 5 беттен аспауға тиіс (бюджеті бар кестені есептемегенде).

**Демеушілік/қайырымдылық көмектің мөлшері қандай?**

Грант саны мен қаржыландыру сомасын Қор белгілейді.

Қор грант ізденушімен келісу кезінде жобаның бекітілген бюджетін өзгертуге құқылы.

Start up қаржыландыру сомасы нақты жобаның бюджетіне байланысты 1-ден 3 млн теңгеге дейін белгіленген.

Басқа қаржы көздерінен қосымша қаражат тартуға шектеу жоқ.

**Өтінімге жобаны** *орындау қабілетіңізді көрсететін әртүрлі материалдар қоса тіркелуі мүмкін.*

*Мүмкіндік болса, берген дұрыс, бірақ міндетті емес:*

*- өңірдің, қаланың басшысы, беделді мамандар қол қойған ұсыныс хаттар, қолдау хаттары;*

*- жобаңызға атсалысатын мамандар туралы қысқаша ақпарат, бұл жобаны бағалау кезінде онда көзделген қызметтерді көрсетудің нақты мүмкіндігін саралауға мүмкіндік береді;*

*- ұйымыңыз туралы ақпарат, оның негізінде Қор осындай жобаларды іске асыру тәжірибесінің бар екеніне көз жеткізе алады.*

**Қалай өтінім беруге болады?**

Байқауға қатысу үшін өтінім межелі мерзімінен кешіктірілмей, уақытында жіберілуге тиіс.

Өтінімді жібермес бұрын байқау шарттарымен, бағалау және іріктеу критерийімен мұқият танысу қажет.

**Байқауға қатысу үшін өтінімді қазақ немесе орыс тілінде innovaproekt@fnn.kz электронды поштасына MSWord форматында жіберу керек.**

Өтінім 2023 жылдың 30 сәуір күні сағат 18:00-ге дейін қабылданады.

**НАЗАР АУДАРЫҢЫЗ! Байқауға қатысу шарттары мен нысанға сай өтінімді толтыруға қойылатын талаптар сақталмаса, өтінім қабылданбайды.**

**Байқауға ұсынылған жобалар мен тиісті құжаттама қатысушыларға қайтарылмайды.**

***Өтінімнің көптігін ескере отырып, байқау нәтижесін жариялағанға дейін бізге келуді немесе қоңырау шалуды қоя тұруыңызды сұраймыз.***

**СӘТТІЛІК ТІЛЕЙМІЗ!**

Байланыс телефондары:

**Ершіманова Гүлнәр Орынбасарқызы,** 8(727) 305-36-20, innovaproekt@fnn.kz

**Ивахницкая Наталья Сергеевна,** 8(727) 305-36-20, моб. +7 777 236 4660, innovaproekt@fnn.kz

**Өтінімге №1 қосымша**

**Жоба шығынының сметасы**

|  |
| --- |
| Ұйым *(ұйымның атауы):*Жоба *(жобаның атауы):*Жобаны іске асыру мерзімі *(жобаның басталу күні, жобаның аяқталу күні):*Сома *(жалпы сомасы):* |
|  |
|  |

|  |  |  |  |  |  |
| --- | --- | --- | --- | --- | --- |
| **№** | **Негізгі шығындар толық жазылған іс-шаралардың атауы**  | **Орындау мерзімі** | **Өзінің қаржысы** | **Басқа жерден алынғаны** | **Сұралған сома** |
| **Негізгі шығындар (жобаның жалпы құнының 10%-на дейін)** |
| 1 | *Жобаны материалдық-техникалық қамтамасыз етуге жұмсалған шығынды көрсету: жабдықтар, кеңсе тауарлары және басқа да шығыс материалдары, жобаны іске асыруға бағытталған жұмыстар мен қызметтер*  |  |  |  |  |
| **Іс-шаралар** |
| 2 | *Жоба аясында өткізілетін әрбір іс-шараның атауы мен мазмұнын көрсету*  |  |  |  |  |
| **Жалақы (жобаның жалпы құнының 30%-на дейін)** |
| 3 | *Жобаға атсалысатын ұйымның (еңбек шарты бойынша жұмыс істейтін) штаттық қызметкерлерінің қызметтері бойынша барлық төлемді көрсету. Грант қаржысынан еңбекақы төленетін барлық тұлғаның лауазымы, жалақысы, үлесі немесе қызметкердің жобаға арнаған жұмыс уақытының ұзақтығы көрсетілуі қажет.*  ***Жалақы мөлшері Қазақстан Республикасы заңнамасының талаптарына сәйкес, салықтар мен басқа да міндетті төлемдерді қамтиды.****Қажет болған жағдайда ұйым уақытша қызметкер алып, олармен қызмет көрсетуге қатысты шарт жасасады.* |  |  |  |  |
| **Басқа шығындар** |
| 4 | *Грант аясында банктен қызмет көрсетуге арналған шығыстарды (банк комиссиясын) көрсету. Банктің қызмет көрсету сомасы сұратылған бюджет сомасының белгіленген мөлшерлемесінен 2% аспауға тиіс.* |  |  |  |  |

|  |
| --- |
| Осы өтінімге қол қою арқылы өтініш беруші растайды:- байқауды өткізу шарттарымен және тәртібімен келісуді; - өтінімде ұсынылған ақпараттың өзектілігі мен дұрыстығын;- ұйымды таратуға, ұйымның дәрменсіздігі (банкроттығы) туралы іс бойынша іс жүргізуді, оның қызметін тоқтата тұру рәсімінің болмауын;- ұйымның Қазақстан Республикасының бюджет жүйесінің салықтары, алымдары және бюджетке төленетін өзге де міндетті төлемдері бойынша мерзімі өткен берешегінің болмауын. |

Ұйым басшысының қолы:

Лауазымы:

\_\_\_\_\_\_\_\_\_\_\_\_\_\_\_\_\_\_\_ ТАӘ

МО

Күні: «\_\_\_» \_\_\_\_\_\_\_\_\_\_\_\_\_ 2023 ж.